b'\n_START_ARTICLE_\nSavitribai Phule Pune-universitetet\n_START_PARAGRAPH_\nSavitribai Phule Pune-universitetet, tidligere Universitetet i Pune, er et offentlig universitet i det vestlige India. Den 1,66 km\xc2\xb2 store campusen ligger nordvest i Pune, den nest st\xc3\xb8rste byen i delstaten Maharashtra. Universitetet ble grunnlagt i 1948. Det har 46 institutter. 307 forskningsinstitutter og 612 colleges er tilknyttet universitetet._NEWLINE_I 2015 fikk universitetet sitt n\xc3\xa5v\xc3\xa6rende navn for \xc3\xa5 hedre Savitribai Phule, en indisk samfunnsreformator og dikter som p\xc3\xa5 1800-tallet sammen med sin mann virket for \xc3\xa5 bedre k\xc3\xa5rene til kvinner og lavkastefolk gjennom utdanning.'